**REPUBLIKA HRVATSKA**

**Dubrovačko neretvanska županija**

**OSNOVNA ŠKOLA VELA LUKA**

**Obala 3 br. 1 20 270 VELA LUKA**

**OIB: 38133094472**

**IBAN:HR6124070001100577736**

**Tel: 020/812-035, Fax:020/812-239**

**e-mail: osvelaluka@os-vela-luka.skole.hr**

KLASA: 602-02/20-21/121

URBROJ: 2117-01/20-01

Vela Luka, 22. svibnja 2020.g.

**POZIV NA DOSTAVU PONUDE**

Sukladno članku 12. st. 1. Zakona o javnoj nabavi (Narodne novine broj 120/16) za nabavu roba i usluga procijenjene vrijednosti do 200.000,00 kuna bez PDV-a odnosno 500.000,00 kuna bez PDV-a, naručitelj nije obvezan provoditi postupke javne nabave propisane Zakonom o javnoj nabavi, te provodi postupak jednostavne nabave sukladno Odluci o provedbi postupaka jednostavne nabave.

1. OPIS PREDMETA NABAVE

**Predmet nabave je uređenje školskog dvorišta**

Procijenjena vrijednost nabave (bez PDV-a): 116 000,00 kn

2. UVJETI NABAVE

Ponuda treba ispunjavati slijedeće uvjete:

Ponuda u papirnatom obliku mora biti uvezena u cjelinu na način da se onemogući naknadno vađenje ili umetanje listova ili dijelova ponude npr**. jamstvenikom - vrpcom čija su oba kraja na posljednjoj strani pričvršćena naljepnicom i otisnuta žigom.**

Ponuda se predaje u „izvorniku“, potpisana od strane ovlaštene osobe za zastupanje gospodarskog subjekta ili osobe koju je ovlaštena osoba pisanom punomoći ovlastila za potpisivanje ponude (u tom slučaju uz ponudu se obvezno prilaže i punomoć za potpisivanje ponude). **Svaki list troškovnika ponuditelj mora ovjeriti službenim pečatom i mora biti potpisan od strane ovlaštene osobe.**

**Stranice ponude se označavaju brojem na način da je vidljiv redni broj stranice i ukupan broj stranica (redni broj stranice/ukupan broj stranica).**

* način izvršenja: temeljem provedenog postupka jednostavne nabave putem poziva na dostavu ponuda za **uređenje školskog dvorišta** sklopit će se ugovor o izvođenju radova;
* rok izvršenja: 30 dana od dana zaključenja ugovora;
* jezik i pismo izrade ponude: hrvatski jezik i latinično pismo;
* rok valjanosti ponude: 60 dana od dana isteka roka za dostavu ponuda;
* mjesto izvršenja: Vela Luka – školsko dvorište;
* rok, način i uvjeti plaćanja: plaćanje izvedenih radova izvršiti će se u roku od 40 dana od dana zaprimanja računa sa specifikacijom izvršenih radova. Plaćanje se obavlja na žiro račun Izvođača radova.
* cijena ponude (odredbe o cijeni ponude): u cijenu ponude bez PDV-a uračunavaju se svi troškovi i popusti ponuditelja; cijenu ponude potrebno je prikazati na način da se iskaže redom: cijena ponude bez PDV-a, iznos PDV-a, te cijena ponude sa PDV-om

Cijena ponude izražava se u kunama, piše se brojkama.

Cijena ponude izražava se za cjelokupan predmet nabave.

Ponuditelji su dužni ponuditi, tj. upisati jedinične cijene i ukupne cijene za svaku stavku troškovnika na način kako je to određeno u troškovniku.

Ponuditelj je obvezan ponuditi kompletne radove. Ukoliko u ponudi ne budu ponuđeni svi radovi, ista će biti ocijenjena kao neprihvatljiva.

Ako ponuditelj ne ispuni sve tražene stavke iz troškovnika, ili promijeni tekst ili količine navedene u troškovniku, troškovnik će se smatrati nepotpunim i nevažećim, a ponuda neprihvatljiva.

Ponudbena jedinična i ukupna cijena izražena u troškovniku je fiksna i nepromjenjiva za cijelo vrijeme trajanja ugovora.

Ako postoji razlika između jedinične i ukupne cijene, mjerodavna je jedinična cijena, a ukupna cijene biti će ispravljena.

* kriterij odabira ponuda (uz obvezu ispunjenja svih gore navedenih uvjeta i zahtjeva): najniža cijena;
* dokazi sposobnosti:

**Pravna i poslovna sposobnost**

**Izvadak iz sudskog, obrtnog, strukovnog ili drugog odgovarajućeg registra** države sjedišta, a ako se oni ne izdaju u državi sjedišta, ponuditelj može dostaviti izjavu s ovjerom potpisa kod nadležnog tijela. Izvod ili izjava ne smiju biti stariji od tri mjeseca računajući od dana slanja ovoga Poziva na dostavu ponuda iz kojeg je razvidno da je ponuditelj registriran za izvršenje predmeta nabave.

**Tehnička i stručna sposobnost**

**Popis ugovora o izvedenim radovima i potvrde**

Ponuditelj da bi dokazao da je tehnički i stručno sposoban izvršiti predmet nabave, mora dostaviti **Popis ugovora** **o istovrsnim ili sličnim radovima** izvršenih u godini u kojoj je započeo postupak jednostavne nabave (2020.) i **tijekom pet godina** koje prethode toj godini.

Popis ugovora treba sadržavati vrijednost radova, datum, mjesto izvođenja radova i naziv druge ugovorne strane. Popisu se kao dokaz o zadovoljavajućem izvršenju radova prilaže **potvrda** **druge ugovorne strane** da su radovi izvedeni u skladu s pravilima struke i uredno izvršeni. Ako je potrebno, javni naručitelj može izravno od druge ugovorne strane zatražiti provjeru istinitosti potvrde.

Ogledni primjerak **Popisa ugovora** nalazi se u Obrascu 4. ove dokumentacije za nadmetanje, a ogledni primjerak potvrde druge ugovorne strane nalazi se u Obrascu 5. ove dokumentacije za nadmetanje.

Dokaz iz ove točke **mora biti razmjeran predmetu nabave**, odnosno ukoliko ponuditelj dostavlja dokaz o izvršenju jednog ugovora dovoljno je da je njegova vrijednost do procijenjene vrijednosti nabave ili ukoliko ponuditelj dostavlja dokaz o izvršenju više ugovora zbroj vrijednosti svih ugovora može biti isti ili viši od procijenjene vrijednosti nabave.

Ponuditelj izrađuje, potpisuje od strane ovlaštene osobe za zastupanje i žigom ovjerava popis značajnijih ugovora.

* **JAMSTVA**

Ponuditelji moraju dostaviti slijedeća jamstva:

1) Jamstvo za uredno ispunjenje ugovora

Ponuditelj odabrane ponude će kao isporučitelj morati prilikom sklapanja ugovora dostaviti jamstvo za uredno ispunjenje ugovora u obliku bjanko zadužnice solemizirane od strane javnog bilježnika u iznosu od 10% od ukupne vrijednosti ugovora sa PDV-om.

Jamstvo za uredno ispunjenje ugovora vraća se ponuditelju najkasnije u roku od 30 dana od uspješno pruženih usluga.

Ponuditelj je obvezan ispuniti Obrazac 6. dokumentacije za nadmetanje - Izjava o dostavi jamstva za uredno ispunjenje ugovora.

2) Jamstvo za otklanjanje nedostataka u jamstvenom roku

Ponuditelj odabrane ponude će kao izvoditelj radova morati najkasnije s okončanom situacijom, zapisnikom i obračunom izvedenih radova u obliku bjanko zadužnice solemizirane od strane javnog bilježnika u iznosu od 10% vrijednosti ukupno izvedenih ugovorenih radova sa PDV-om dostaviti:

Jamstvo za otklanjanje nedostataka u jamstvenom roku (jamstveni rok - 2 godine) vraća se ponuditelju najkasnije u roku od 15 dana od isteka jamstvenog roka.

Ponuditelj je obvezan ispuniti Obrazac 7. dokumentacije za nadmetanje - Izjava o dostavi jamstva za otklanjanje nedostataka u jamstvenom roku

**3. SASTAVNI DIJELOVI PONUDE**

Ponuda treba sadržavati:

* Ponudbeni list (ispunjen i potpisan od strane ponuditelja);
* Troškovnik (ispunjen i potpisan od strane ponuditelja)
* Dokazi (traženi dokumenti)

**4. NAČIN DOSTAVE PONUDE**

Ponuda se dostavlja na Ponudbenom listu i Troškovniku iz dijela I. ovog Poziva na dostavu ponude, a koje je potrebno ispuniti i potpisati od strane ovlaštene osobe ponuditelja. Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva na dostavu ponude.

* rok za dostavu ponude: ponudu je potrebno dostaviti do 12:00 sati dana **8. lipnja 2020. godine**
* mjesto dostave ponude: Vela Luka, OŠ Vela Luka, Obala 3 broj 1

Ponuda se dostavlja u zatvorenoj omotnici označenoj na sljedeći način:

a) adresirana na: Osnovna škola Vela Luka Obala 3 broj 1 20 270 Vela Luka

b) s naznakom: NE OTVARAJ –, Ponuda za uređenje školskog dvorišta JN 1/2020

c) na poleđini: NAZIV I ADRESA PONUDITELJA

Otvaranje ponuda će se održati po isteku roka za dostavu ponuda, a najkasnije 3 dana od isteka navedenog roka. Otvaranje ponuda nije javno.

5.OSTALO

* Obavijesti u vezi predmeta nabave:

Kontakt osoba:

**Marko Padovan,** dipl.ing.arh.

mob: 091 28 38 372

e-mail: marko@timbolje.com

* Obavijest o rezultatima predmetne nabave: Odluku o odabiru najpovoljnije ponude Naručitelj će dostaviti svim ponuditeljima koji su sudjelovali u postupku provođenja jednostavne nabave (e-mailom, telefaksom ili poštom u) u roku od 10 dana od dana isteka roka za dostavu ponuda.
* Naručitelj zadržava pravo poništiti predmetnu nabavu u roku od 10 dana od isteka roka za dostavu ponuda i to bez obrazloženja i bez ikakvih obveza ili naknada bilo koje vrste prema ponuditeljima. Pisanu obavijest o poništenju bagatelne nabave Naručitelj će dostaviti ponuditeljima bez odgode mailom ili faksom.
* Poziv na dostavu ponude zajedno sa prilozima objavljen je na web stranicama škole.

**RAVNATELJICA:**

**Lucijana Mirošević**